Akademik litseylarga o‘qituvchilarni tanlov asosida ishga qabul qilish tartibi to‘g‘risidagi nizomga o‘zgartirish va qo‘shimchalar kiritish to‘g‘risida

O‘zbekiston Respublikasi Prezidentining “Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari to‘g‘risida” 2020-yil 3-dekabrdagi PQ-4910-son qaroriga muvofiq O‘zbekiston Respublikasi Oliy va o‘rta maxsus ta’lim vazirligi va Bandlik va mehnat munosabatlari vazirligi qaror qiladi:
 1. O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markazi, Bandlik va mehnat munosabatlari vazirligining 2017-yil 30-iyundagi 53/QQ va 20-Q/Q-son qarori (ro‘yxat raqami 2910, 2017-yil 3-avgust) (O‘zbekiston Respublikasi qonun hujjatlari to‘plami, 2017-y., 31-son, 787-modda) bilan tasdiqlangan Akademik litseylarga o‘qituvchilarni tanlov asosida ishga qabul qilish tartibi to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. Ushbu qaror rasmiy e’lon qilingan kundan e’tiboran kuchga kiradi.
 1. 1-band quyidagi tahrirda bayon etilsin:
 “Ushbu Nizom barcha akademik litseylarga nisbatan tatbiq etiladi, harbiy akademik litseylar bundan mustasno.”.
 2. 4-band quyidagi tahrirda bayon etilsin:
 “4. Akademik litseylarning o‘qituvchi lavozimiga o‘tkaziladigan tanlovda oliy ma’lumotga ega bo‘lgan shaxslar ishtirok etadi.”.
 3. 8-banddagi “O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markazi” degan so‘zlar “tegishli oliy ta’lim muassasalari” degan so‘zlar bilan almashtirilsin.
 4. 9-banddagi “ommaviy axborot vositalarida, shuningdek akademik litseyning rasmiy veb-saytida (agar mavjud bo‘lsa)” degan so‘zlar “ommaviy axborot vositalarida, Bandlik va mehnat munosabatlari vazirligining milliy vakansiyalar bazasi (ish.mehnat.uz)da va akademik litseyning rasmiy veb-saytida” degan so‘zlar bilan almashtirilsin.
 5. 10-band quyidagi tahrirda bayon etilsin:
 “10. Tanlovda ishtirok etish uchun nomzodlardan onlayn ariza, so‘rovnoma (rezyume)larni ommaviy axborot vositalarida, milliy vakansiyalar bazasi (ish.mehnat.uz)da va akademik litseyning veb-saytida qabul qilish e’lon berilgan kundan boshlanadi va 20 kun davom etadi.”.
 6. 11 — 13-bandlar o‘z kuchini yo‘qotgan deb topilsin.
 7. 15-bandda:
 quyidagi mazmundagi uchinchi xatboshi bilan to‘ldirilsin:
 “komissiya raisi o‘rinbosari — oliy ta’lim muassasasi ta’lim sifatini nazorat qilish bo‘limi xodimi”;
 uchinchi va to‘rtinchi xatboshilar tegishlicha to‘rtinchi va beshinchi xatboshilar deb hisoblansin;
 beshinchi xatboshidagi “tegishli kafedra mudiri, kamida 5 yil” degan so‘zlar “tegishli oliy ta’lim muassasasi va akademik litseyning 3 nafar tajribali” degan so‘zlar bilan almashtirilsin.
 8. 34-banddagi “55” raqami “71” raqami bilan almashtirilsin.